Z:gnu-www-ja-edu-system-india--659d1f-The Uttar Pradesh (a state in/hr

Vijeće srednjih škola i srednjoškolskog obrazovanja Uttar Pradesha (države u Indiji) bilo je prvo vijeće osnovano u Indiji 1921. godine pod čijom su jurisdikcijom bili Rajputana, Središnja Indija i Gwalior. Godine 1929. osnovano je Vijeće srednjih škola i srednjoškolskog obrazovanja Rajputane. Kasnije, vijeća su osnovana u još nekim državama. Na kraju je 1952. godine ustrojstvo vijeća izmijenjeno i preimenovano u Središnje vijeće srednjoškolskog obrazovanja (engl. Central Board of Secondary Education, CBSE). Sve škole u Delhiju i nekim drugim regijama potpale su pod to vijeće. Djelatnost vijeća bila je odlučivanje o predmetima kao što su kurikulumi, udžbenici i ispitni sustav za sve udružene škole. Danas su tisuće škola udružene u vijeće, kako u Indiji tako i u mnogim drugim zemljama, od Afganistana do Zimbabvea.